# 受持經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「汝等持我所說四聖諦不？」 ^n2

時有異比丘，從座起，〔整〕衣服，為佛作禮，合掌白佛；「唯然，世尊所說四聖諦，我悉受持。」 ^n3

佛告比丘；「汝云何受持四聖諦？」 ^n4

比丘白佛言：「世尊說言：此是苦聖諦，我即受持；此苦集聖諦、此苦滅聖諦、此苦滅道跡聖諦，如是世尊說四聖諦，我即受持。」 ^n5

佛告比丘：「善哉！善哉！我說苦聖諦，汝真實受持。我說苦集聖諦、苦滅聖諦、苦滅道跡聖諦，汝真實受持。」 ^n6

佛說此經已，諸比丘聞佛所說，歡喜奉行。^n7
