# 他經

如是我聞：一時，佛住拘留搜調牛聚落。 ^n1

時有異婆羅門，來詣佛所，與世尊面相慶慰，慶慰已，退坐一面，白佛言；「云何瞿曇！為自作自覺耶？」 ^n2

佛告婆羅門：「我說〔此是無記〕，自作自覺此是無記。」 ^n3

「云何瞿曇！他作他覺耶？」 ^n4

佛告婆羅門：「他作他覺，此是無記。」 ^n5

婆羅門白佛：「云何我問自作自覺說言無記，他作他覺說言無記，此義云何？」 ^n6

佛告婆羅門：「自作自覺，則墮常見；他作他覺，則墮斷見。義說、法說，離此二邊，處於中道而說法。 ^n7

所謂此有故彼有，此起故彼起，緣無明行乃至純大苦聚集。 ^n8a

無明滅則行滅，乃至純大苦聚滅。」 ^n8b

佛說此經已，彼婆羅門歡喜隨喜，從座起去。^n9
