# 一六六

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「若有眾生知反復者，此人可敬，小恩尚不忘，何況大恩！設使離此間千由旬、百千由旬，故不為遠，猶近我不異。所以然者，比丘當知：我恆歎譽知返復者。 ^n3a

諸有眾生不知反復者，大恩尚不憶，何況小者！彼非近我，我不近彼，正使著僧伽梨在吾左右，此人猶遠。所以然者，我恆不說無反復者。
是故，諸比丘！當念反復，莫學無反復。如是，諸比丘！當作是學！」 ^n3b

爾時，諸比丘聞佛所說，歡喜奉行！^n4
