# 二九

我聲聞中第一比丘，入慈三昧，心無恚怒，梵摩達比丘是。
入悲三昧，成就本業，所謂須深比丘是。
得喜行德，無若干想，所謂娑彌陀比丘是。
常守護心，意不捨離，所謂躍波迦比丘是。
行炎盛三昧，終不解脫，所謂曇彌比丘是。
言語麁獷，不避尊貴，所謂比利陀婆遮比丘是。
入金光三昧，亦是比利陀婆遮比丘。
入金剛三昧，不可沮壞，所謂無畏比丘是。
所說決了，不懷怯弱，所謂須泥多比丘是。
恆樂靜寂，意不處亂，所謂陀摩比丘是。
義不可勝，終不可伏，所謂須羅陀比丘是。」
梵達須深摩，娑彌躍曇彌，比利陀無畏，須泥陀須羅。^n11
