# 六○

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「我於此眾中，不見一法最勝最妙：眩惑世人，不至永寂，縛著牢獄，無有解已。所謂女見男子色已，便起想著，意甚愛敬，令人不至永寂，縛著牢獄，無有解已。意不捨離，周旋往來，今世後世，迴轉五道，動歷劫數。」 ^n3

爾時，世尊便說偈曰：
若生顛倒想，興念恩愛心；除念意染著，便無此諸穢。
「是故，諸比丘！當除諸色，莫起想著。如是，諸比丘！當作是學！」 ^n4

爾時，諸比丘聞佛所說，歡喜奉行！^n5
