# 七一

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「若有比丘修行一法，便不能壞敗惡趣。〔若有比丘修行一法，〕一為趣善，一為趣泥洹。
云何修行一法，不能壞敗惡趣？所謂心無篤信，是謂修此一法不壞敗惡趣。
云何修行一法趣善處者？所謂心行篤信，是謂修此一法得趣善處。
云何修行一法得至泥洹？所謂恆專心念，是謂修行此法得至泥洹。
是故，諸比丘！專精心意，念諸善本。如是，諸比丘！當作是學！」 ^n3

爾時，諸比丘聞佛所說，歡喜奉行！^n4
