# 比丘經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「云何為受？云何受集？云何受滅？云何受集道跡？云何受滅道跡？」 ^n2

諸比丘白佛言：「世尊是法根、法眼、法依，善哉世尊！唯願廣說，諸比丘聞已，當受奉行。」 ^n3

佛告諸比丘：「諦聽！善思！當為汝說。」 ^n4

佛告比丘：「有三受──樂受、苦受、不苦不樂受； ^n5a

觸集是受集； ^n5b

觸滅是受滅； ^n5c

若於受愛樂、讚歎、染著、堅住，是名受集道跡； ^n5d

若於受不愛樂、讚歎、染著、堅住，是名受滅道跡； ^n5e

若受因緣生樂喜，是名受味； ^n5f

若受無常變易，是名受患； ^n5g

若於受斷欲貪、越欲貪，是名受離。」 ^n5h

佛說此經已，諸比丘聞佛所說，歡喜奉行。^n6
