# 知車經

如是我聞：一時，佛在舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足，卻坐一面。身諸光明，遍照祇樹給孤獨圈。 ^n2

時彼天子說偈問佛：
云何知車乘？云何復知火？
云何知國土？云何知妻婦？ ^n3

爾時，世尊說偈答言：
見幢蓋知車，見煙則知火，見王知國土，見夫知其妻。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

時彼天子聞佛所說，歡喜隨喜，稽首佛足，即沒不現。
〔信及第二及至老，種種生世間，非道、最上勝，
偈為何者初，別車為第十。〕^n6
