# 舍利弗經

如是我聞：一時，佛住舍衛國祇樹給孤獨園。 ^n1

爾時，尊者舍利弗詣佛所，稽首佛足，退坐一面，白佛言：「世尊！所謂賢聖等三昧根本、眾具，云何為賢聖等三昧根本、眾具？」 ^n2

佛告舍利弗：「謂七正道分，為賢聖等三昧，為根本，為眾具。何等為七？謂正見、正志、正語、正業、正命、正方便、正念。 ^n3

舍利弗！於此七道分為基業已，得一其心，是名賢聖等三昧根本、眾具。」 ^n4

佛說此經已，諸比丘聞佛所說，歡喜奉行。 ^n5

如上三經，如是佛問諸比丘三經，亦如是說。（比丘經）^n6
