# 廣說學力經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：如上說。 ^n2

差別者：「何等信力是學力？於如來所，善入於信，根本堅固，諸天魔、梵，沙門、婆羅門，及餘同法所不能壞。 ^n3

何等為精進力是學力？謂四正斷，如前廣說。 ^n4

何等為慚力是學力？謂羞恥，恥於起惡不善法、諸煩惱數，受諸有，熾然苦報，於未來世生老病死、憂悲惱苦，是名慚力是學力。 ^n5

何等為愧力是學力？謂諸可愧事而愧，愧起諸惡不善法、煩惱數，受諸有，熾然苦報，於未來世生老病死、憂悲惱苦，是名愧力是學力。 ^n6

何等為慧力是學力？謂聖弟子住於智慧，成就世間生滅智慧，賢聖、出厭離、決定正盡苦，是名慧力是學力。」 ^n7

佛說此經已，諸比丘聞佛所說，歡喜奉行。^n8
