# 無為法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「當為汝說無為法及無為道跡。諦聽！善思！ ^n2

云何無為法？謂貪欲永盡，瞋恚、愚癡永盡，一切煩惱永盡，是無為法。 ^n3

云何為無為道跡？謂八聖道分：正見、〔正志〕、正語、正業、正命、正方便、正念、正定，是名無為道跡。」 ^n4

佛說此經已，諸比丘聞佛所說，歡喜奉行。 ^n5

如無為，如是難見、不動、不屈、不死、無漏、覆蔭、洲渚、濟渡、依止、擁護、不流轉、離熾焰、離燒然、流通、清涼、微妙、安隱、無病、無所有、涅槃，亦如是說。^n6
