# 鹿紐經

如是我聞：一時，佛住瞻婆國揭伽池側。 ^n1

爾時，尊者鹿紐來詣佛所，稽首禮足，退坐一面，白佛言：「善哉世尊！為我說法。我聞法已，當獨一靜處，專精思惟，不放逸住，乃至自知不受後有。」 ^n2

佛告鹿紐：「善哉！善哉！鹿紐！能問如來如是之義。諦聽！善思！當為汝說。」 ^n3

佛告鹿紐：「若眼見可愛、〔可〕樂、可意、可念、長養於欲之色，見已〔欣悅〕、讚歎、繫著，欣悅、讚歎、繫著已則歡喜集，歡喜集已則苦集。 ^n4a

耳、鼻、舌、身、意，亦如是說。 ^n4b

鹿紐！若有比丘，眼見可愛、〔可〕樂、可念、可意、長養於欲之色，見已不欣悅、不讚歎、不繫著，不欣悅、不讚歎、不繫著故不歡喜集，不歡喜集故則苦滅。 ^n5a

耳、鼻、舌、身、意，亦如是說。」 ^n5b

爾時，尊者鹿紐聞佛所說，歡喜隨喜，作禮而去。 ^n6

爾時，尊者鹿紐聞佛說法教誡已，獨一靜處，專精思惟，不放逸住，乃至得阿羅漢，心善解脫。^n7
