# 金剛子經

如是我聞：一時，佛住王舍城迦蘭陀竹園。 ^n1

時有尊者金剛子，住巴連弗邑一處林中。 ^n2

時巴連弗邑人民，夏四月過，作憍牟尼大會。 ^n3

時尊者金剛子，聞世間大會，生不樂心，而說偈言：
獨一處空林，猶如棄枯木。夏時四月滿，世間樂莊嚴，普觀諸世間，其苦無過我。 ^n4

爾時，林中住止天神即說偈言：
獨一處空林，猶如棄枯木，為三十三天，心常所願樂，猶如地獄中，仰思生人道。 ^n5

時金剛子為彼天神所勸發已，專精思惟，斷諸煩惱，得阿羅漢。^n6
