# 三二三

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「汝當思念六重之法，敬之、重之，執在心懷，無令忘失。
云何為六？ ^n3

於是，比丘！身行念慈，如鏡視其形，可敬、可貴，無令忘失。
(4b,4c) 復次，口行念慈、意行念慈，可敬、可貴，無令忘失。 ^n4a

復次，得法利之具，能與諸梵行者共之，亦無悋想，此法可敬、可貴，無令忘失。 ^n4d

復次，諸有禁戒不朽、不敗，極為完具，而無缺漏，智者之所貴；復欲使此戒分布與人，使同其味，此法可敬、可貴，無令忘失。 ^n4e

復次，正見賢聖得出要；如是之見，欲與諸梵行者共同此法，亦可敬、可貴，無令忘失。 ^n4f

是謂，比丘！有此六重之法，可敬、可貴，無令忘失。
是故，諸比丘！常當修行身、口、意行，設得利養之具，當念分布，莫起貪想。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
