# 二九三

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「若有人掃偷婆不得五功德。
云何為五？於是，有人掃偷婆不以水灑地、不除去瓦石、不平整其地、不端意掃地、不除去穢惡。
是謂比丘！掃地之人不成五功德。 ^n3

比丘當知：掃地之人成五功德。
云何為五？於是，掃偷婆之人以水灑地、除去瓦石、平整其地、端意掃地、除去穢惡。
是謂比丘！有五事令人得功德。 ^n4

是故，諸比丘！欲求其功德者，當行此五事。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
