# 睡眠經

如是我聞：一時，佛住王舍城迦蘭陀竹園。 ^n1

爾時，世尊夜起經行，至後夜時，洗足入室，右脅臥息，繫念明相，正念正智，作起覺想。 ^n2

時魔波旬作是念：今沙門瞿曇住王舍城迦蘭陀竹園，乃至作起覺想。我今當往，為作留難。 ^n3

即化作年少，往住佛前而說偈言：
何眠何故眠？已滅何復眠？空舍何以眠？得出復何？ ^n4

爾時，世尊作是念：惡魔波旬欲作嬈亂。即說偈言：
愛網故染著，無愛誰持去！一切有餘盡，唯佛得安眠。汝惡魔波旬，於此何所說！ ^n5

時魔波旬作是念：沙門瞿曇已知我心。慚愧憂慼，即沒不現。^n6
