# 實覺經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「我今當說有身邊、有身集邊、有身滅邊。諦聽！善思念之，當為汝說。 ^n2

云何有身邊？謂五受陰。云何為五？色受陰，受、想、行、識受陰，是名有身邊。 ^n3

云何有身集邊？謂受當來有愛、貪喜俱、彼彼樂著，是名有身集邊。 ^n4

云何有身滅邊？即此受當來有愛、貪喜俱、彼彼樂著，無餘斷、吐、盡、離欲、滅、寂、沒，是名有身滅邊。 ^n5

是故當說有身邊、有身集邊、有身滅邊。」 ^n6

佛說是經已，諸比丘聞佛所說，歡喜奉行。 ^n7

如當說，有及當知，亦如是說。^n8
