# 我見斷經

如是我聞：一時，佛住舍衛國祇樹給孤獨園。 ^n1

時有異比丘往詣佛所，稽首佛足，白佛言：「世尊！云何知、云何見，次第我見斷、無我見生？」 ^n2

佛告彼比丘：「於眼正觀〔無我〕，若色、眼識、眼觸、眼觸因緣生受──若苦、若樂、不苦不樂，彼亦正觀無我。 ^n3a

如是乃至意觸因緣生受──若苦、若樂、不苦不樂，彼亦正觀無我。 ^n3b

比丘！如是知、如是見，次第我見斷、無我見生。」 ^n4

時彼比丘聞佛所說歡喜，歡喜已作禮而去。^n5
