# 愛念經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生無始生死，長夜輪轉，不知苦之本際。 ^n2

諸比丘！若見眾生愛念歡喜者，當作是念：如是眾生，過去世時，必為我等父母、兄弟、妻子、親屬、師友、知識。 ^n3

如是長夜生死輪轉，無明所蓋，愛繫其頸，故長夜輪轉，不知苦之本際。 ^n4

是故諸比丘！當如是學：精勤方便，斷除諸有，莫令增長。」 ^n5

佛說此經已，諸比丘聞佛所說，歡喜奉行。^n6
