# 日出經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「如日出前相，謂明相初光。 ^n2

如是比丘！正盡苦邊，究竟苦邊，前相者，所謂正見。 ^n3

彼正見者，能起正志、正語、正業、正命、正方便、正念、正定。 ^n4

起定正受故，聖弟子心正解脫貪欲、瞋恚、愚癡；如是心善解脫聖弟子，得正知見：我生已盡、梵行已立、所作已作、自知不受後有。」 ^n5

佛說此經已，諸比丘聞佛所說，歡喜奉行。^n6
