# 二法經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有二因緣生識，何等為二？ ^n2

謂眼、色，耳、聲，鼻、香，舌、味，身、觸，意、法。如是廣說，乃至非其境界故。
所以者何？ ^n3

眼、色因緣，生眼識，彼無常、有為、心、緣生。〔色、眼、眼識〕無常、有為、心、緣生；此三法和合觸，觸已受，受已思，思已想，此等諸法無常、有為、心、緣生，所謂觸、想、思。 ^n4a

耳、鼻、舌、身、意，亦復如是。」 ^n4b

佛說此經已，諸比丘聞佛所說，歡喜奉行。^n5
