# 二三

我聲聞中第一比丘，堪任受籌，不違禁法，所謂軍頭波漠比丘是。
降伏外道，履行正法，所謂賓頭盧比丘是。
瞻視疾病，供給醫藥，所謂讖比丘是。
四事供養衣被、飲食，亦是讖比丘。
能造偈頌，嘆如來德，鵬耆舍比丘是。
言論辯了而無疑滯，亦是鵬耆舍比丘。
得四辯才，觸難答對，所謂摩訶拘絺羅比丘是。
清淨閑居，不樂人中，所謂堅牢比丘是。
乞食耐辱，不避寒暑，所謂難提比丘是。
獨處靜坐，專意念道，所謂今毗羅比丘是。
一坐一食，不移乎處，所謂施羅比丘是。
守持三衣，不離食、息，所謂浮彌比丘是。」
軍頭賓頭盧，讖鵬拘絺羅，堅牢及難提，今毗施羅彌。^n5
