# 三八

我弟子中，第一優婆塞，好喜惠施，所謂毗沙王是。
所施狹少，光明王是。
建立善本，王波斯匿是。
得無根善信，起歡喜心，所謂王阿闍世是。
至心向佛，意不變易，所謂優填王是。
承事正法，所謂月光王子是。
供奉聖眾，意恆平等，所謂造祇洹王子是。
常喜濟彼，不自為己，師子王子是。
善恭奉人，無有高下，無畏王子是。
顏貌端正，與人殊勝，所謂雞頭王子是。」
毗沙王光明，波斯匿‧闍世，月祇桓優填，師子畏雞頭。^n3
