# 恭敬經（下）

我聞如是： ^n1

一時，佛遊舍衞國，在勝林給孤獨園。 ^n2

爾時，世尊告諸比丘：「比丘當行恭敬及善觀，敬重諸梵行人。 ^n3

若比丘不行恭敬、不善觀、不敬重諸梵行已，具威儀法者，必無是處。 ^n4a

不具威儀法已，具學法者，必無是處。 ^n4b

不具學法已，護諸根、護戒、不悔、歡悅、喜、止、樂、定、見如實、知如真、厭、無欲、解脫。 ^n4c

不具解脫已，具涅槃者，必無是處。 ^n4d

若比丘行恭敬及善觀，敬重諸梵行已，具威儀法者，必有是處。 ^n5a

具威儀法已，具學法者，必有是處。 ^n5b

具學法已，具護諸根、護戒、不悔、歡悅、喜、止、樂、定、見如實、知如真、厭、無欲、解脫。 ^n5c

具解脫已，具涅槃者，必有是處。」 ^n5d

佛說如是，彼諸比丘聞佛所說，歡喜奉行。^n6
