# 取經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有趣一切取道跡、〔斷一切取道跡〕。 ^n2

云何為趣一切取道跡？ ^n3

緣眼、色，生眼識，三事和合觸，觸緣受，受緣愛，愛緣取，取所取故。 ^n4a

耳、鼻、舌、身、意，亦復如是，取所取故。 ^n4b

是名趣一切取道跡。 ^n5

云何斷一切取道跡？ ^n6

緣眼、色，生眼識，三事和合觸，觸滅則受滅，受滅則愛滅，愛滅則取滅，如是知。 ^n7a

耳、鼻、舌、身、意，亦復如是。 ^n7b

〔是名斷一切取道跡〕。」 ^n8

佛說此經已，諸比丘聞佛所說，歡喜奉行。^n9
