# 無常經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「一切無常。云何一切無常？ ^n2

謂眼無常，若色、眼識、眼觸、若眼觸因緣生受──苦覺、樂覺、不苦不樂覺，彼亦無常。 ^n3a

耳、鼻、舌、身、意，亦復如是。 ^n3b

多聞聖弟子，如是觀者，於眼生厭，若色、眼識、眼觸、眼觸因緣生受──苦覺、樂覺、不苦不樂覺，〔彼亦〕生厭。 ^n4a

耳、鼻、舌、身、意；聲、香、味、觸、法、意識、意觸、意觸因緣生受──苦覺、樂覺、不苦不樂覺，彼亦生厭。 ^n4b

厭故不樂，不樂故解脫，解脫知見：我生已盡、梵行已立、所作已作、自知不受後有。」 ^n5

佛說此經已，諸比丘聞佛所說，歡喜奉行。 ^n6

如無常經，如是苦、空、無我，亦如是說。^n7
