# 迦葉經

如是我聞：一時，佛住王舍城迦蘭陀竹園。 ^n1

爾時，尊者十力迦葉，住王舍城仙人窟中。 ^n2

時有獵師，名曰尺只，去十力迦葉不遠，張網捕鹿。 ^n3

爾時，十力迦葉為彼獵師哀愍說法，時彼獵師不解所說。 ^n4

時十力迦葉即以神力，指端火然，彼猶不悟。 ^n5

爾時，仙人窟中住止天神而說偈言：
深山中獵師，少智盲無目，何為非時說，薄德無辯慧？所聞亦不解，明中亦無見，於諸善勝法，愚癡莫能了。正使燒十指，彼終不見諦。 ^n6

時彼天神說是偈已，尊者十力迦葉，即默然住。
〔不樂及睡眠，厭離、倒淨想。〕
〔安住、闍利那，誦習、花、迦葉。〕^n7
