# 三一三

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有五時不應向人禮。
云何為五？若在偷婆中不應向禮，在大眾中不應向禮，又在道路不應向禮，病痛著床不應向禮，若飲食時不應向禮。
是謂比丘！有此五事不應向禮。 ^n3

復有五事知時之禮。
云何為五？不在偷婆中，不在大眾中，不在道路，亦不病痛，復非飲食，此應向禮。
是故，諸比丘！當作方便，知時之行。」 ^n4

爾時，諸比丘聞佛所說，歡喜奉行！^n5
