# 多聞弟子經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有多聞比丘，云何如來施設多聞比丘？」 ^n2

諸比丘白佛：「世尊是法根、法眼、法依，唯願為說多聞比丘！諸比丘聞已，當受奉行。」 ^n3

佛告比丘：「諦聽！善思！當為汝說。諸比丘！若有比丘聞老病死，生厭、離欲、滅盡法，是名多聞比丘。 ^n4a

如是〔比丘聞〕生、有、取、愛、受、觸、六入處、名色、識、行，生厭、離欲、滅盡法，是名多聞比丘。 ^n4b

是名如來所施設多聞比丘。」 ^n5

佛說此經已，諸比丘聞佛所說，歡喜奉行。^n6
