# 持戒至老經

如是我聞：一時，佛住舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足。身諸光明，遍照祇樹給孤獨園。時彼天子說偈問佛：
云何善至老？云何善建立？
云何為人寶？云何賊不奪？ ^n2

爾時，世尊說偈答言：
正戒善至老，淨信善建立，智慧為人寶，功德賊不奪。 ^n3

時彼天子復說偈言：
久見婆羅門，逮得般涅槃，一切怖已過，永超世恩愛。 ^n4

時彼天子聞佛所說，歡喜隨喜，稽首佛足，即沒不現。^n5
