# 三○六

聞如是： ^n1

一時，佛在舍衛國祇樹給孤獨園。 ^n2

爾時，尊者阿難至世尊所，頭面禮足，在一面立。
是時，阿難白世尊言：「夫言盡者，名何等法言盡乎？」 ^n3

世尊告曰：「阿難！色者，無為因緣而有此名；無欲、無為，名滅盡法，彼盡者，名曰滅盡。
痛、想、行、識，無為、無作，皆是磨滅之法，無欲、無汙，彼滅盡者，故名滅盡。 ^n4

阿難當知：五盛陰無欲、無作，為磨滅法；彼滅盡者，名為滅盡。
此五盛陰永以滅盡，更不復生，故名滅盡。」 ^n5

是時，尊者阿難聞佛所說，歡喜奉行！^n6
